Public procurement notice: Contract Notice
Published: 2017-04-26
Buyer: Regeringen i Republikken Serbien, repræsenteret ved finansministeriet, afdelingen for finansiering og indgåelse af kontrakter i forbindelse med EU-finansierede programmer
Country: RS
Contract type: Services
Procedure: Restricted procedure
CPV classification: 75130000 | 79400000
Submission deadline: 2017-05-26
EU fund: ESF

Technical requirements: RS-Beograd: Ipa — Teknisk bistand til ministeriet med ansvar for energi og relevante offentlige enheder for gennemførelsen af den nye energilovgivning, den nationale handlingsplan for energieffektivitet og direktiv om fremme af vedvarende energi
Formålet med denne kontrakt er at yde teknisk bistand til ministeriet med ansvar for energi med henblik på at forbedre politikhåndhævelsen, harmonisere lovgivningen på området for energieffektivitet og vedvarende energikilder med EU's regelsæt samt overvåge og optimere gennemførelsen heraf. Med kontrakten påtænkes således:
• identificering af mangler og behov for yderligere tilpasning af den juridiske ramme i Serbien til EU's regelsæt (Europa-Parlamentets og Rådets direktiv 2009/28/EF) inden for delsektorerne for energieffektivitet og vedvarende energikilder
• forbedring af den lovgivningsmæssige ramme for energieffektivitet og vedvarende energikilder gennem udvikling af nødvendig lovgivning
• forbedring af kapaciteterne ved ministeriet, analyse af mulige redskaber, retningslinjer, vurderinger af prisoverkommelighed, håndbøger og andre understøttende materialer, der er nødvendige for en vellykket udvikling, gennemførelse og overvågning af lovgivningen inden for energieffektivitet og vedvarende energikilder. På denne baggrund skal kontrahenten udvikle retningslinjer/håndbøger og værktøjer samt yderligere anbefalinger vedrørende disse punkter
• gennemførelse af bevidstgørelsesaktiviteter vedrørende energieffektivitet og vedvarende energikilder, herunder støtte til gennemførelse af energirevision
• forbedring af den administrative kapacitet ved ministeriet og hos andre interessenter i forbindelse med gennemførelse af den nationale kontrolordning for bæredygtighedskriterierne for biobrændstoffer og flydende biobrændsler i overensstemmelse med EU's regelsæt (Europa-Parlamentets og Rådets direktiv 2009/28/EF).
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering, op til det anslåede beløb på cirka 1 500 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.